I 2007 søkte Ulf Aasebø og historiker Kjell Kjær om tillatelse til å åpne gravene for å fastslå dødsårsak. De mistenkte at selfangerne hadde omkommet av blyforgiftning. På 1800-tallet ble hermetikkbokser gjerne loddet igjen med opptil 50% bly. Søknaden ble først avslått av riksantikvaren. Etter ytterligere beskrivelser av hensikten med og metodene rundt arbeidet ble søknaden innvilget i juli 2008.